**Kritériá prijatia žiakov na štúdium študijných odborov**

**SOŠ záhradníckej Piešťany**

**Talentové skúšky**

Riaditeľka Strednej odbornej školy záhradníckej Piešťany v zmysle zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákona č. 596/2003 Z.z. o štátnej správe a školskej samospráve v znení neskorších predpisov, vyhlášky MŠ SR č. 65/2015 Z.z. o stredných školách, na základe VZN Trnavského samosprávneho kraja č. 39/2015 a po prerokovaní v pedagogickej rade a po vyjadrení sa rady školy **stanovuje kritéria** pre prijatie uchádzačov do 1. ročníka na denné štúdium pre školský rok 2018/2019 nasledovne:

**Pre školský rok 2018 / 2019 sa konajú prijímacie skúšky na študijné odbory - talentové:**

**4240 M záhradný dizajn – experimentálne overovanie**

Talentové skúšky – **kreslenie objektu exteriér, interiér**

Test z predmetov **slovenský jazyk a literatúra** a **biológia**

Uchádzači budú prijatí podľa týchto kritérií:

Každý uchádzač v prijímacom konaní získa **body**, a to:

**1.**  Za hodnotenie študijných výsledkov za posledné dva ročníky štúdia na konci 8. ročníka a

v 9. ročníku v 1. polroku získa:

priemer do 1,5 **5 bodov**

priemer do 2,00 **3 body**

**2.** Za umiestnenie v olympiádach a súťažiach žiak môže získať **5 bodov.**

**3.** Žiak spracuje výtvarnú prácu podľa zadania.Max **40 bodov.**

**4.** Žiak absolvuje prijímací test zo slovenského jazyka a  prírodopisu.

Obsahový štandard je zverejnený v prílohe. Za každý prijímací test môže získať max. **20** **bodov**.

**5.** Uchádzači so špeciálnymi výchovno-vzdelávacími potrebami musia zaslať s prihláškou žiadosť o individuálnu integráciu s príslušnými dokladmi – vyjadrenie z CPPPaP o odporúčaní pokračovať vo vzdelávaní na zvolenej strednej škole. Takémuto žiakovi bude umožnené vykonať prijímaciu skúšku formou, akú odporučí CPPPaP.

**6.** Žiak úspešne vykonal talentovú prijímaciu skúšku, keď získal najmenej **20 bodov** za výtvarnú prácu a najmenej **7 bodov** za jednotlivé testy, tj. spolu **38 bodov** (bez výsledkov ZŠ).

**7.** Poradie uchádzačov sa stanoví podľa získaných bodov.

V prípade rovnosti bodov bude rozhodujúci:

a) vyšší počet bodov z prijímacej skúšky

b) vyšší počet bodov za výsledky zo ZŠ – priemery známok

**8.** Škola prijíma počet uchádzačov stanovený plánom výkonov.

**Prijímacie skúšky sa uskutočnia 27. marca 2018**.

Zakódovaný zoznam výsledkov prijímacích skúšok podľa výsledkov prijímacieho konania bude zverejnený na internetovej stránke školy www.szaspn.sk a na výveske školy najneskôr **dňa 30. marca 2018.**

Zápis prijatých uchádzačov do 1. ročníka pre školský rok 2018/2019, dňa **11. apríla 2018** v priestoroch školy od 9.00 do 13.00 hod.

Ak sa uchádzač nezapíše, rozhodnutie riaditeľa, ktorým bol uchádzač prijatý na štúdium sa zruší. Na uvoľnené miesta riaditeľ školy príjme ďalších uchádzačov podľa výsledkov prijímacieho konania, ktorých zákonní zástupcovia sa v lehote do 5 dní odo dňa doručenia rozhodnutia odvolali proti rozhodnutiu riaditeľa školy o neprijatí uchádzača na štúdium.

**Všeobecné informácie**Podmienkou prijatia na štúdium na SŠ je úspešné ukončenie 9. ročníka ZŠ.

Žiak dostane spolu s pozvánkou na prijímaciu skúšku podrobné informácie o forme, obsahu a pomôckach, ktoré si má doniesť na talentovú skúšku.

Riaditeľka školy si vyhradzuje právo po dohode so zákonným zástupcom žiaka preradiť uchádzača na príbuzný odbor v prípade jeho nenaplnenia na základe žiadosti. Keď sa na študijný odbor neprihlási dostatočný počet uchádzačov, alebo po zápise klesne počet prijatých uchádzačov pod 5, ponúkne riaditeľka školy zákonnému zástupcovi žiaka preradenie na iný príbuzný odbor, kde nebude naplnený stav tak, aby boli dodržané najvyššie počty žiakov na jednu triedu.

V Piešťanoch Ing. Eva Stručková

riaditeľka školy